title: Regulamentul de punere în aplicare (UE) nr. 1203/2011 al Comisiei din 18 noiembrie 2011 privind clasificarea anumitor mărfuri în Nomenclatura combinată

text:
               23.11.2011

               RO

               Jurnalul Oficial al Uniunii Europene

               L 305/12

         REGULAMENTUL DE PUNERE ÎN APLICARE (UE) NR. 1203/2011 AL COMISIEI
   din 18 noiembrie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi care se bazează integral sau parțial pe aceasta sau care îi adaugă subdiviziuni suplimentare și care este stabilită prin dispoziții specifice ale Uniunii Europene, în vederea aplicării de măsuri tarifare și de altă natură în cadrul comerțului cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului respectiv.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Măsurile prevăzute în prezentul regulament sunt conforme cu avizul Comitetului Codului Vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 noiembrie 2011.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (cod NC)

                  Motive

                  (1)

                  (2)

                  (3)

                  Set prezentat pentru vânzarea cu amănuntul, compus din:
                  —   aparatul A: un emițător fără fir pentru semnale videofonice (televiziune) cu un receptor fără fir, integrat, pentru semnale de radiotelecomandă, care încorporează un emițător în infraroșu și două antene separate și
                  —   aparatul B: un receptor fără fir pentru semnale videofonice (televiziune) cu un emițător fără fir, integrat, pentru semnale de radiotelecomandă, care încorporează un receptor în infraroșu și două antene separate.
                  Setul este proiectat pentru transmiterea unui semnal videofonic de la o sursă externă, de exemplu un receptor de satelit sau un DVD player conectat la aparatul A, la un alt aparat audio-video, cum ar fi un monitor sau un televizor, racordat la aparatul B, pe o rază de 400 m.
                  Semnalele videofonice transmise de la aparatul A la aparatul B cu o frecvență de 2,4 GHz sunt în formă de semnale de televiziune.
                  Semnalele transmise de la aparatul B la aparatul A cu o frecvență de 433 MHz sunt declanșate de un dispozitiv de telecomandă în infraroșu. Aceste semnale funcționează independent de semnalele pentru transmisia audio-video.
                  Dispozitivul de telecomandă este folosit pentru a controla sursa externă conectată la emițătorul audio-video (aparatul A).

                      (1) A se vedea imaginea

                  8528 71 99

                  Clasificarea se stabilește în funcție de regulile generale pentru interpretarea Nomenclaturii combinate 1, 3 (c) și 6, de nota 3 la secțiunea XVI, precum și de textul codurilor NC 8528, 8528 71 și 8528 71 99.
                  Funcția principală a aparatului A este de aparat de emisie pentru semnale videofonice (televiziune) conform denumirii de la poziția 8525 (a se vedea nota 3 de la Secțiunea XVI).
                  Funcția principală a aparatului B este de aparat de recepție a semnalelor de televiziune, conform denumirii de la poziția 8528. Transmiterea de semnale provenind de la telecomandă are un caracter secundar (a se vedea nota 3 de la secțiunea XVI).
                  Date fiind funcțiile îndeplinite de aparatul A și de aparatul B, utilizarea prevăzută a setului este emisia și recepția de semnale de televiziune.
                  Produsul constituie un set, în sensul regulii generale de interpretare (GIR - General Interpretative Rule) 3 (b), alcătuit dintr-un aparat de emisie clasificat la poziția 8525 și dintr-un aparat de recepție clasificat la poziția 8528. Dat fiind că nicio componentă nu conferă setului caracterul esențial, acesta nu poate fi clasificat în conformitate cu GIR 3 (b).
                  Din moment ce nu poate fi clasificat prin aplicarea GIR 3 (a) sau 3 (b), setul trebuie clasificat, prin aplicarea GIR 3 (c), la codul NC 8528 71 99 ca alte aparate de recepție pentru televiziune neconcepute pentru a încorpora un dispozitiv de afișare sau un ecran video.

         (1)  Imaginea are un caracter strict informativ.


title: Regulamentul de punere în aplicare (UE) nr. 705/2014 al Comisiei din 25 iunie 2014 de stabilire a taxei de import aplicabile spărturilor de orez

text:
               26.6.2014

               RO

               Jurnalul Oficial al Uniunii Europene

               L 186/53

         REGULAMENTUL DE PUNERE ÎN APLICARE (UE) NR. 705/2014 AL COMISIEI
   din 25 iunie 2014
   de stabilire a taxei de import aplicabile spărturilor de orez
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (a),
   întrucât:

               (1)

               Acordul dintre Uniunea Europeană și Thailanda (2) referitor la orez, aprobat prin Decizia 2005/953/CE a Consiliului (3), prevede că, pentru spărturile de orez, Uniunea trebuie să aplice o taxă de import de 65 EUR per tonă.

               (2)

               În vederea implementării Acordului dintre Uniune și Thailanda, articolul 140 din Regulamentul (CE) nr. 1234/2007 al Consiliului (4) a stabilit taxa de import pentru spărturile de orez la 65 EUR per tonă.

               (3)

               Regulamentul (UE) nr. 1308/2013, care abrogă și înlocuiește Regulamentul (CE) nr. 1234/2007, nu conține o dispoziție similară articolului 140 din Regulamentul (CE) nr. 1234/2007. În ceea ce privește taxele de import, articolul 183 din Regulamentul (UE) nr. 1308/2013 împuternicește Comisia să adopte acte de punere în aplicare prin care fixează nivelul taxei de import aplicate în conformitate cu normele stabilite, printre altele, într-un acord internațional încheiat în conformitate cu Tratatul privind funcționarea Uniunii Europene.

               (4)

               Pentru a respecta în continuare Acordul dintre Uniune și Thailanda, ar trebui stabilită taxa de import aplicabilă spărturilor de orez,

         ADOPTĂ PREZENTUL REGULAMENT:
   Articolul 1
   În pofida taxei de import stabilite în Tariful vamal comun, taxa de import pentru spărturile de orez încadrate la codul NC 1006 40 00 este de 65 EUR per tonă.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iunie 2014.

            Pentru Comisie

            Președintele

         José Manuel BARROSO

      (1)  JO L 347, 20.12.2013, p. 671.

      (2)  Acord sub forma unui schimb de scrisori între Comunitatea Europeană și Thailanda în conformitate cu articolul XXVIII din GATT 1994 privind modificarea concesiilor referitoare la orez, prevăzute în lista comunitară CXL anexată la GATT 1994 (JO L 346, 29.12.2005, p. 26).

      (3)  Decizia 2005/953/CE a Consiliului din 20 decembrie 2005 referitoare la încheierea Acordului sub forma unui schimb de scrisori între Comunitatea Europeană și Thailanda în conformitate cu articolul XXVIII din GATT 1994 privind modificarea concesiilor referitoare la orez, prevăzute în lista comunitară CXL anexată la GATT 1994 (JO L 346, 29.12.2005, p. 24).

      (4)  Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (JO L 299, 16.11.2007, p. 1).


title: Regulamentul de punere în aplicare (UE) nr. 895/2011 al Comisiei din 22 august 2011 de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Pimiento Asado del Bierzo (IGP)]

text:
               8.9.2011

               RO

               Jurnalul Oficial al Uniunii Europene

               L 231/5

         REGULAMENTUL DE PUNERE ÎN APLICARE (UE) NR. 895/2011 AL COMISIEI
   din 22 august 2011
   de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Pimiento Asado del Bierzo (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 9 alineatul (1) primul paragraf din Regulamentul (CE) nr. 510/2006, Comisia a examinat cererea Spaniei de aprobare a unei modificări a elementelor din caietul de sarcini al indicației geografice protejate „Pimiento Asado del Bierzo”, înregistrată în temeiul Regulamentului (CE) nr. 2400/96 al Comisiei (2), astfel cum a fost modificat prin Regulamentul (CE) nr. 417/2006 (3).

               (2)

               Deoarece modificările respective nu sunt minore în sensul articolului 9 din Regulamentul (CE) nr. 510/2006, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 6 alineatul (2) primul paragraf din regulamentul respectiv. Deoarece Comisiei nu i s-a comunicat nicio declarație de opoziție, în conformitate cu articolul 7 din Regulamentul (CE) nr. 510/2006, modificările trebuie aprobate,

         ADOPTĂ PREZENTUL REGULAMENT:
   Articolul 1
   Se aprobă modificările caietului de sarcini publicate în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 august 2011.

            Pentru Comisie, pentru președinte

         Cecilia MALMSTRÖM

            Membru al Comisiei

      (1)  JO L 93, 31.3.2006, p. 12.

      (2)  JO L 327, 18.12.1996, p. 11.

      (3)  JO L 72, 11.3.2006, p. 8.

      (4)  JO C 321, 26.11.2010, p. 18.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      SPANIA
      Pimiento Asado del Bierzo (IGP)


title: Regulamentul de punere în aplicare (UE) nr. 411/2012 al Comisiei din 14 mai 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               15.5.2012

               RO

               Jurnalul Oficial al Uniunii Europene

               L 126/6

         REGULAMENTUL DE PUNERE ÎN APLICARE (UE) NR. 411/2012 AL COMISIEI
   din 14 mai 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 mai 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  97,8

                  MA

                  69,7

                  TR

                  113,1

                  ZZ

                  93,5

                  0707 00 05

                  JO

                  200,0

                  TR

                  128,9

                  ZZ

                  164,5

                  0709 93 10

                  JO

                  225,1

                  TR

                  96,3

                  ZZ

                  160,7

                  0805 10 20

                  EG

                  54,4

                  IL

                  60,7

                  MA

                  45,4

                  TR

                  44,3

                  ZZ

                  51,2

                  0805 50 10

                  TR

                  52,0

                  ZA

                  142,0

                  ZZ

                  97,0

                  0808 10 80

                  AR

                  113,9

                  BR

                  86,9

                  CA

                  156,6

                  CL

                  104,5

                  CN

                  117,2

                  MK

                  29,3

                  NZ

                  136,5

                  US

                  166,1

                  UY

                  87,3

                  ZA

                  95,0

                  ZZ

                  109,3

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 1236/2011 al Comisiei din 29 noiembrie 2011 de modificare a Regulamentului (CE) nr. 1828/2006 în ceea ce privește investițiile prin intermediul instrumentelor de inginerie financiară

text:
               30.11.2011

               RO

               Jurnalul Oficial al Uniunii Europene

               L 317/24

         REGULAMENTUL DE PUNERE ÎN APLICARE (UE) NR. 1236/2011 AL COMISIEI
   din 29 noiembrie 2011
   de modificare a Regulamentului (CE) nr. 1828/2006 în ceea ce privește investițiile prin intermediul instrumentelor de inginerie financiară
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul european de dezvoltare regională, Fondul social european și Fondul de coeziune și de abrogare a Regulamentului (CE) nr. 1260/1999 (1), în special articolul 44 al treilea paragraf,
   întrucât:

               (1)

               Criza economică continuă să afecteze Uniunea într-un mod fără precedent și necesită noi eforturi pentru a obține o creștere economică durabilă și locuri de muncă.

               (2)

               Investițiile în întreprinderi contribuie la încurajarea creșterii economice, la consolidarea competitivității și la crearea de locuri de muncă.

               (3)

               Este necesar să se consolideze măsurile de sprijinire a întreprinderilor. Astfel de măsuri ar trebui să permită un acces mai larg al întreprinderilor la investiții prin intermediul instrumentelor de inginerie financiară la care se referă articolul 43 alineatul (1) litera (a) din Regulamentul (CE) nr. 1828/2006 al Comisiei din 8 decembrie 2006 de stabilire a normelor de punere în aplicare a Regulamentului (CE) nr. 1083/2006 al Consiliului de stabilire a anumitor dispoziții generale privind Fondul european de dezvoltare regională, Fondul social european și Fondul de coeziune și a Regulamentului (CE) nr. 1080/2006 al Parlamentului European și al Consiliului privind Fondul european de dezvoltare regională (2), și nu numai în întreprinderi care sunt în fazele de înființare, în etapele inițiale sau de extindere.

               (4)

               Astfel de investiții ar trebui să fie efectuate numai cu privire la activitățile pe care administratorii instrumentelor de inginerie financiară le consideră ca fiind potențial viabile din punct de vedere economic; prin urmare, ar trebui să fie limitate la situațiile în care lipsa de lichidități furnizate de sectorul financiar amenință continuarea activităților economice ale întreprinderilor viabile din punct de vedere economic.

               (5)

               Astfel de măsuri ar trebui să se aplice numai în cazul investițiilor rambursabile realizate sau garanțiilor pentru investiții rambursabile furnizate după intrarea în vigoare a prezentului regulament, ca parte dintr-o strategie de investiții prevăzută în acordurile de finanțare în cauză. Pentru acordurile de finanțare încheiate înainte de intrarea în vigoare a prezentului regulament, ar trebui să se prevadă dispoziții tranzitorii care necesită ajustări corespunzătoare ale strategiei de investiții.

               (6)

               Comitetul de coordonare a fondurilor nu a emis un aviz, în urma votului, cu privire la măsurile prevăzute în prezentul regulament,

         ADOPTĂ PREZENTUL REGULAMENT:
   Articolul 1
   Articolul 45 din Regulamentul (CE) nr. 1828/2006 se înlocuiește cu următorul text:

      „Articolul 45
      Dispoziții suplimentare aplicabile instrumentelor de inginerie financiară pentru întreprinderi
      Instrumentele de inginerie financiară pentru întreprinderi menționate la articolul 43 alineatul (1) litera (a) investesc numai în activitățile pe care administratorii instrumentelor de inginerie financiară le consideră ca fiind potențial viabile din punct de vedere economic.
      Ele nu investesc în întreprinderi aflate în dificultate în sensul orientărilor Comunității privind ajutoarele de stat pentru salvarea și restructurarea întreprinderilor aflate în dificultate (3) începând de la 10 octombrie 2004.

   Articolul 2
   Acordurile de finanțare încheiate înainte de 1 decembrie 2011 pot fi modificate pentru a include noi investiții rambursabile sau noi garanții pentru investiții rambursabile în conformitate cu articolul 45 din Regulamentul (CE) nr. 1828/2006. Astfel de modificări includ strategia de investiții ajustată menționată la articolul 43 alineatul (3) litera (a) din respectivul regulament.
   Article 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 noiembrie 2011.

            Pentru Comisie

            Președintele

         José Manuel BARROSO

      (1)  JO L 210, 31.7.2006, p. 25.

      (2)  JO L 371, 27.12.2006, p. 1.

      (3)  JO C 244, 1.10.2004, p. 2.”


title: Regulamentul de punere în aplicare (UE) nr. 973/2013 al Comisiei din 10 octombrie 2013 de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Nürnberger Bratwürste/Nürnberger Rostbratwürste (IGP)]

text:
               12.10.2013

               RO

               Jurnalul Oficial al Uniunii Europene

               L 272/5

         REGULAMENTUL DE PUNERE ÎN APLICARE (UE) NR. 973/2013 AL COMISIEI
   din 10 octombrie 2013
   de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Nürnberger Bratwürste/Nürnberger Rostbratwürste (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 53 alineatul (2) a doua teză,
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Germaniei de aprobare a unei modificări a elementelor din caietul de sarcini al indicației geografice protejate „Nürnberger Bratwürste”/„Nürnberger Rostbratwürste”, înregistrată în temeiul Regulamentului (CE) nr. 1257/2003 al Comisiei (2).

               (2)

               Cererea se referă la modificarea descrierii produsului.

               (3)

               Comisia a examinat modificarea în cauză și a hotărât că este justificată. Deoarece modificarea este minoră, Comisia o poate aproba fără a recurge la procedura prevăzută la articolele 50-52 din Regulamentul (UE) nr. 1151/2012,

         ADOPTĂ PREZENTUL REGULAMENT:
   Articolul 1
   Caietul de sarcini al indicației geografice protejate „Nürnberger Bratwürste”/„Nürnberger Rostbratwürste” se modifică în conformitate cu anexa I la prezentul regulament.
   Articolul 2
   Documentul unic consolidat care reia elementele principale ale caietului de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 octombrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 177, 16.7.2003, p. 3.

      ANEXA I
      Următoarea modificare a caietului de sarcini al indicației geografice protejate „Nürnberger Bratwürste”/„Nürnberger Rostbratwürste” a fost aprobată:
      Se adaugă următorul text la descrierea compoziției după „carne de porc degresată grosier”: carne grasă, în special piept, slănină de pe burtă, gușă, slănină de pe gușă, spate și slănină de pe spate.

                  1.

                  Necesitatea modificării a intervenit ca urmare a noilor norme referitoare la etichetarea ingredientelor produselor alimentare (declararea cantitativă a ingredientelor – Quantitative Ingredient Declaration, QUID) introduse prin Directiva 2001/101/CE a Comisiei din 26 noiembrie 2001 de modificare a Directivei privind etichetarea – Directiva 2000/13/CE a Parlamentului European și a Consiliului. Anexa I la Directiva privind etichetarea prevede în prezent că un ingredient poate fi descris drept „carne de…” numai dacă nu depășește un anumit conținut de grăsime și țesut conjunctiv. Pentru carnea de porc, conținutul de grăsime nu poate depăși 30 % și conținutul de țesut conjunctiv 25 %. Un ingredient care depășește această valoare limită trebuie să fie descris drept „carne grasă”, de exemplu.
                  Rețeta produsului „Nürnberger Bratwürste”/„Nürnberger Rostbratwürste” permite un conținut de grăsime de peste 30 %. Caietul de sarcini prevede doar „carne de porc degresată grosier”. Potrivit cerinței QUID, în prezent, conținutul mai ridicat de grăsime trebuie indicat pe ambalaj, în conformitate cu secțiunea 3.1 nr. 3 din ordinul privind etichetarea produselor alimentare [Lebensmittel-Kennzeichnungsverordnung (LMKV)]. Această modificare a LMKV în conformitate cu directiva nu a fost inclusă până în prezent în rețeta sau în caietul de sarcini al produsului „Nürnberger Bratwürste”/„Nürnberger Rostbratwürste”. Rețeta și caietul de sarcini trebuie așadar modificate pentru ca produsul să se conformeze noilor cerințe de etichetare.
                  Asociația pentru protecția „Nürnberger Bratwürste” (Schutzverband Nürnberger Bratwürste) a fost de acord să revizuiască rețeta și să lanseze procedura de modificare a caietului de sarcini în conformitate cu Regulamentul (CE) nr. 1257/2003 (ref. DPMA 398 99 002.6) la 28 septembrie 2006.

                  2.

                  „Nürnberger Bratwürste”/„Nürnberger Rostbratwürste” se prepară în mod tradițional cu piept, slănină de pe burtă, gușă, slănină de pe gușă, spate și slănină de pe spate, potrivit rețetei furnizate. Aceste ingrediente contribuie într-o mare măsură la consistența și textura fină a cârnaților. Fără aceste ingrediente, produsul din carne tocată s-ar usca foarte tare în cursul prăjirii și s-ar rupe în bucăți. Totodată, carnea grasă conferă într-o bună măsură savoarea, care este sporită de nuanțele picante ale mirodeniilor caracteristice care conferă specificul „Nürnberger Bratwürste”/„Nürnberger Rostbratwürste”.
                  Scopul listei mai detaliate este clarificarea ingredientelor. Nu există o definiție comună a termenului „carne de porc degresată grosier” între experții în domeniu din Germania. Unii sunt de părere că noțiunea „carne de porc degresată grosier” nu include carne grasă. Aceasta ar însemna că, pentru produsul „Nürnberger Bratwürste”/„Nürnberger Rostbratwürste”, caietul de sarcini a fost incomplet de la început. Acest lucru este confirmat de trimiterea la o definiție din liniile directoare privind registrul german al produselor alimentare, în care termenii „grob entfettetes Schweinefleisch” (carne de porc degresată grosier) și „Speck” (carne grasă) sunt definite separat.
                  Acest punct din cadrul liniilor directoare este neclar chiar și pentru autoritățile de supraveghere. Biroul de inspecție pentru Bavaria de Nord (Landesuntersuchungsanstalt Nordbayern) a fost și el implicat în întocmirea caietului de sarcini inițial și, pe baza cunoștințelor sale despre ingrediente, nu a considerat necesar să se specifice componentele, în ciuda situației descrise mai sus. Toate părțile implicate au presupus în mod natural că în compoziția cărnii de porc degresate grosier ar putea intra și carne grasă. Altfel, rețeta nu ar fi putut să aibă un conținut de grăsime de până la 35 %. Această proporție poate fi atinsă numai în cazul în care „carnea de porc degresată grosier” ar include piept, slănină de pe burtă, gușă, slănină de pe gușă, spate sau slănină de pe spate.
                  Proporția de carne grasă din rețetă este limitată, în primul rând, de pragul de 35 % aplicabil conținutului de grăsimi. În al doilea rând, ea este limitată ca urmare a dispoziției care stipulează că proporția de proteine din carne fără proteine de țesut conjunctiv (MPFCP) nu trebuie să fie mai mică de 12 %. Deoarece conținutul de MPFCP al cărnii grase reprezintă numai 8 % în medie, conținutul mai ridicat de MPFCP, de cel puțin 12 %, din produsul finit nu poate fi atins decât în combinație cu o carne deosebit de slabă, de înaltă calitate și cu un conținut de MPFCP de peste 12 %. Precizarea conținutului minim de MPFCP în rețetă limitează așadar conținutul de carne grasă. Definiția termenului „carne de porc degresată grosier”, așa cum este utilizat în rețetă, nu trebuie așadar interpretată în conformitate cu liniile directoare. Dimpotrivă, este evident din rețeta în sine că acest termen este utilizat într-un alt sens decât în liniile directoare.
                  În plus, liniile directoare nu sunt obligatorii. Este recunoscut faptul că ele nu reflectă opiniile consumatorilor sau ale specialiștilor în domeniu, deoarece opiniile acestora nu au fost solicitate în momentul întocmirii lor. Ele reflectă în schimb punctele de vedere exprimate de anumite părți interesate. Liniile directoare se îndepărtează de fapt de practicile tradiționale de producție într-o măsură considerabilă. Acest lucru a fost deja evident în momentul întocmirii caietului de sarcini pentru IGP „Nürnberger Bratwürste”/„Nürnberger Rostbratwürste”, întrucât compoziția „Nürnberger Bratwürste”/„Nürnberger Rostbratwürste” descrisă în acesta era considerabil diferită de rețeta reală utilizată la nivel local. În consecință, liniile directoare au fost modificate după procesul de înregistrare. Practicile tradiționale aplicate în producția de „Nürnberger Bratwürste”/„Nürnberger Rostbratwürste” ar trebui, de asemenea, să constituie punctul de referință pentru definiția ingredientului „carne de porc degresată grosier”, așa cum este utilizat în rețetă. Ingredientele „piept, slănină de pe burtă, gușă, slănină de pe gușă, spate sau slănină de pe spate” sunt utilizate în mod tradițional. Din motive de claritate pentru toate părțile, ingredientele „carne grasă, în special piept de porc, slănină de pe burtă, gușă, slănină de pe gușă, spate și slănină de pe spate” vor fi acum enumerate în mod explicit în rețetă.

      ANEXA II

         Document unic consolidat

      Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1)

         „NÜRNBERGER BRATWÜRSTE”/„NÜRNBERGER ROSTBRATWÜRSTE”

      Nr. CE: DE-PGI-0105-0184-28.09.2010

         IGP (X) DOP ()

      1.   Denumire

      „Nürnberger Bratwürste”/„Nürnberger Rostbratwürste”
      2.   Statul membru sau țara terță

      Germania
      3.   Descrierea produsului agricol sau alimentar

      3.1.   Tip de produs

                  Clasa 1.2.

                  Produse din carne (fierte, sărate, afumate etc.)

            3.2.   Descrierea produsului căruia i se aplică denumirea de la punctul 1

      Cârnaț pentru grătar având lungimea de 7-9 cm, în membrană strâmtă de oaie, cu granulație medie; greutate unitară (crud) de aproximativ 20-25 g.
      Compoziție:
      Carne de porc degresată grosier, carne grasă, în special piept de porc, slănină de pe burtă, gușă, slănină de pe gușă, spate și slănină de pe spate, fără adaos de carne tocată, fără culoare roșie datorată tratării cu nitriți (cu excepția Bratwürste afumați). Amestecul de condimente variază în funcție de rețeta tradițională, măghiranul fiind condimentul tipic. Conținutul de proteine din carne fără proteine de țesut conjunctiv trebuie să fie de minimum 12 %, iar conținutul total de grăsime de maximum 35 %. Conținutul de proteine din carne fără proteine de țesut conjunctiv reprezintă cel puțin 75 % (metoda histometrică) sau 80 % (metoda chimică) din volum.
      3.3.   Materii prime (numai pentru produsele prelucrate)

      Carne grasă, în special piept, slănină de pe burtă, gușă, slănină de pe gușă, spate și slănină de pe spate; conținutul de grăsime al produsului finit este limitat la 35 %, iar conținutul de proteine din carne fără proteine de țesut conjunctiv (MPFCP) nu poate fi mai mic de 12 %; amestec de condimente, în special măghiran; membrane de oaie.
      3.4.   Hrană pentru animale (numai pentru produsele de origine animală)

      —
      3.5.   Etape specifice ale producției care trebuie să se desfășoare în aria geografică delimitată

      Toate etapele producției de „Nürnberger Bratwürste”/„Nürnberger Rostbratwürste” se desfășoară în aria geografică delimitată. Aceste etape sunt:

                  —

                  reducerea cărnii prin măcinare sau tocare;

                  —

                  amestecarea cărnii reduse cu condimente pentru obținerea amestecului de cârnați;

                  —

                  umplerea membranelor de oaie.

            3.6.   Norme specifice privind felierea, răzuirea, ambalarea etc.

      —
      3.7.   Norme specifice privind etichetarea

      —
      4.   Delimitarea concisă a ariei geografice

      Teritoriul orașului Nürnberg.
      5.   Legătura cu aria geografică

      5.1.   Specificitatea ariei geografice

      Fabricarea cârnaților de grătar în Nürnberg este o tradiție seculară, ale cărei origini datează din 1313. Reducerea tipică a lungimii și a greutății „Nürnberger Bratwürste”/„Nürnberger Rostbratwürste” datează cel puțin din 1573. Orașul Nürnberg este situat la intersecția a două importante rute comerciale, astfel că a avut la dispoziție de timpuriu mirodenii orientale pentru fabricarea cârnaților.
      Tradiția actuală a fabricării cârnaților de grătar în Nürnberg are un trecut prestigios. „Nürnberger Bratwürste”/„Nürnberger Rostbratwürste” au fost foarte apreciați de Goethe și Jean Paul, de exemplu. Bratwurst-Glöcklein din regiunea St. Sebald era unul dintre cele mai renumite localuri din Germania secolului al XIX-lea, deschis nu doar aristocraților și plutocraților, ci și tuturor vizitatorilor orașului, pentru care era o oprire obligatorie.
      5.2.   Specificitatea produsului

      „Nürnberger Bratwürste”/„Nürnberger Rostbratwürste” se caracterizează prin forma lor neobișnuit de mică și prin notele de măghiran. Cârnații se conformează unui standard înalt de calitate, de mult timp controlat, sunt cunoscuți și în afara regiunii Nürnberg și sunt foarte apreciați de consumatori.
      Acest lucru se reflectă în faptul că programul standard de vizitare a orașului include în prezent consumul de cârnați „Nürnberger Bratwürste”/„Nürnberger Rostbratwürste” în una dintre numeroasele „Bratwurstküchen” sau „Wurstbratereien” din centrul orașului Nürnberg.
      5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)

      Tradiția seculară a fabricării cârnaților de grătar în Nürnberg, standardul înalt de calitate care a fost de mult timp controlat și forma neobișnuit de mică au făcut ca „Nürnberger Bratwürste”/„Nürnberger Rostbratwürste” să fie cunoscuți și apreciați pretutindeni în Germania și în lume.
      Specialitatea a apărut în fostul oraș imperial Nürnberg, datorită poziției sale geografice la o intersecție cheie a rutelor comerciale și ale mirodeniilor din Asia de Est, care au introdus mirodenii precum măghiranul, nucșoara și piperul. Disponibilitatea acestor mirodenii din Asia a făcut posibilă în primul rând producția cârnaților. Dat fiind că orașul Nürnberg era foarte implicat în comerțul pe distanțe lungi și dispunea de tradiții moderne și rafinate, cârnații produși aici erau din ce în ce mai mici, mai rafinați și mai bine condimentați, devenind, în timp, faimoșii „Nürnberger Bratwürste”.
      Spre deosebire de zonele rurale, orașul a pus un accent mai mare pe calitate de la început. În timp ce în alte părți cantitatea avea prioritate, în Nürnberg producția se baza mai degrabă pe calitate, și acesta a fost lucrul care a dus la reducerea dimensiunii cârnaților.
      Respectarea rețetei și a calității datează de la normele de control ale Consiliului orașului Nürnberg. Nürnberg se poate lăuda cu cel mai vechi sistem de control al produselor alimentare, care este menționat în codul penal datând din anul 1300.
      Prin publicarea rețetei, exercitarea unui control strict și restricționarea producției la teritoriul orașului, Nürnberg a contribuit la garantarea faptului că înseși caracteristicile acestui cârnat sunt o indicație a originii sale.
      Legătura cu aria geografică s-a bazat așadar inițial pe situația geografică la o intersecție cheie a rutelor comerciale și ale mirodeniilor și pe introducerea timpurie a unui control al produselor alimentare. Situația geografică și controlul produselor alimentare, alături de protecția rețetei, au contribuit, prin urmare, la calitatea deosebită a cârnaților. Orașul imperial dispunea de o amplă rețea comercială în întreaga lume, ceea ce a permis ca această specialitate să fie foarte bine cunoscută încă din Evul Mediu. Astăzi, legătura se bazează pe renumele de care se bucură această specialitate, în mod tradițional apreciată la nivel mondial.

         Trimitere la publicarea caietului de sarcini

      [articolul 5 alineatul (7) din Regulamentul (CE) nr. 510/2006]

         Markenblatt Vol. 44 din 2.11.2007, partea 7a-bb, p. 20269.
      https://register.dpma.de/DPMAregister/geo/detail.pdfdownload/142

         (1)  JO L 93, 31.3.2006, p. 12. Înlocuit de Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (JO L 343, 14.12.2012, p. 1).


title: Regulamentul de punere în aplicare (UE) nr. 1243/2013 al Comisiei din 28 noiembrie 2013 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Dinde de Bresse (DOP)]

text:
               4.12.2013

               RO

               Jurnalul Oficial al Uniunii Europene

               L 323/7

         REGULAMENTUL DE PUNERE ÎN APLICARE (UE) NR. 1243/2013 AL COMISIEI
   din 28 noiembrie 2013
   de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Dinde de Bresse (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unor modificări ale elementelor caietului de sarcini al denumirii de origine protejate „Dinde de Bresse”, înregistrată în temeiul Regulamentului (CE) nr. 1107/96 al Comisiei (2) și modificată la 14 mai 2003 prin Regulamentul (CE) nr. 828/2003 al Comisiei (3).

               (2)

               Deoarece modificările respective nu sunt minore în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 148, 21.6.1996, p. 1.

      (3)  JO L 120, 15.5.2003, p. 3.

      (4)  JO C 157, 6.4.2013, p. 4.

      ANEXĂ
      Produse agricole destinate consumului uman enumerate în anexa I la tratat:

         Clasa 1.1.   Carne și organe comestibile proaspete

      FRANȚA
      Dinde de Bresse (DOP)


title: Regulamentul de punere în aplicare (UE) 2016/1442 al Consiliului din 31 august 2016 privind punerea în aplicare a articolului 17 alineatele (1) și (3) din Regulamentul (UE) nr. 224/2014 privind măsuri restrictive având în vedere situația din Republica Centrafricană

text:
               1.9.2016

               RO

               Jurnalul Oficial al Uniunii Europene

               L 235/1

         REGULAMENTUL DE PUNERE ÎN APLICARE (UE) 2016/1442 AL CONSILIULUI
   din 31 august 2016
   privind punerea în aplicare a articolului 17 alineatele (1) și (3) din Regulamentul (UE) nr. 224/2014 privind măsuri restrictive având în vedere situația din Republica Centrafricană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 224/2014 al Consiliului din 10 martie 2014 privind măsuri restrictive având în vedere situația din Republica Centrafricană (1), în special articolul 17 alineatele (1) și (3),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 10 martie 2014, Consiliul a adoptat Regulamentul (UE) nr. 224/2014.

               (2)

               La 23 august 2016, Comitetul Consiliului de Securitate al Organizației Națiunilor Unite, instituit în temeiul Rezoluției 2127 (2013) a Consiliului de Securitate al Organizației Națiunilor Unite, a adăugat două persoane pe lista persoanelor și entităților care fac obiectul măsurilor restrictive și a actualizat informațiile referitoare la o persoană care face obiectul măsurilor restrictive.

               (3)

               Prin urmare, anexa I la Regulamentul (UE) nr. 224/2014 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 224/2014 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 august 2016.

            Pentru Consiliu

            Președintele

         M. LAJČÁK

      (1)  JO L 70, 11.3.2014, p. 1.

      ANEXĂ

                  I

                  În anexa I la Regulamentul (UE) nr. 224/2014 se adaugă următoarele rubrici:
                  A.   Persoane

                                    „10.

                                 Ali KONY [Alias: (a) Ali Lalobo; (b) Ali Mohammad Labolo; (c) Ali Mohammed; (d) Ali Mohammed Lalobo; (e) Ali Mohammed Kony; (f) Ali Mohammed Labola; (g) Ali Mohammed Salongo; (h) Ali Bashir Lalobo; (i) Ali Lalobo Bashir; (j) Otim Kapere; (k) „Bashir”; (l) „Caesar”; (m) „One-P”; (n) „1-P”]

                                    Desemnare: Comandant adjunct al Armatei de Rezistență a Domnului

                                    Data nașterii: (a) 1994; (b) 1993; (c) 1995; (d) 1992

                                    Adresa: Kafia Kingi (un teritoriu aflat la frontiera dintre Sudan și Sudanul de Sud, al cărui statut definitiv nu a fost încă stabilit).

                                    Inclus pe listă la:23 august 2016.

                                    Alte informații:

                                 Ali Kony este un comandant adjunct în Armata de Rezistență a Domnului (LRA) (CFe.002), o entitate desemnată și fiul lui Joseph Kony, liderul LRA (CFi.009), o persoană desemnată. Ali a fost inclus în ierarhia de conducere a LRA în 2010. Acesta face parte dintr-un grup de înalți ofițeri ai LRA care sunt împreună cu Joseph Kony.

                                    Informații din rezumatul motivelor includerii pe listă comunicat de Comitetul de sancțiuni:

                                 Ali Kony a fost inclus pe listă la 23 august 2016, în temeiul punctului 12 și al punctului 13 literele (d) și (g) din Rezoluția 2262 (2016), pentru „implicarea sa în acte care subminează pacea, stabilitatea sau securitatea RCA sau oferirea de sprijin pentru astfel de acte;”„acordarea de sprijin grupărilor armate sau rețelelor infracționale prin exploatarea ilicită a resurselor naturale sau prin comercializarea acestora, inclusiv a diamantelor, a aurului, precum și a speciilor faunei și florei sălbatice, în interiorul RCA sau provenite din RCA;”„persoane care sunt lideri ai unei entități desemnate de comitet în temeiul punctului 36 sau 37 din Rezoluția 2134 (2014) sau al prezentei rezoluții sau care i-au oferit sprijin sau au acționat pentru ori în numele ori conform instrucțiunilor unei persoane sau entități desemnate de comitet în temeiul punctului 36 sau 37 din Rezoluția 2134 (2014) sau al prezentei rezoluții sau ale unei entități deținute sau controlate de o persoană sau o entitate desemnată.”
                                 Ali Kony este considerat un potențial succesor al lui Joseph Kony în calitatea de lider al LRA. Ali este din ce în ce mai implicat în planificarea operațională a LRA și este văzut ca o poartă de acces către Joseph Kony. Ali este, de asemenea, un ofițer de informații al LRA, având sub comanda sa până la 10 subordonați.
                                 Ali și fratele acestuia, Salim Kony, au fost responsabili pentru întărirea disciplinei din cadrul LRA. Ambii frați sunt recunoscuți ca fiind parte a cercului de lideri apropiați lui Joseph Kony, responsabili pentru executarea ordinelor acestuia. Cei doi au luat decizii disciplinare de a pedepsi sau ucide membrii LRA care au încălcat regulamentul LRA. Pe baza ordinelor lui Joseph Kony, Salim și Ali sunt implicați în traficul de fildeș din Parcul Național Garamba din nordul Republicii Democratice Congo (RDC) prin Republica Centrafricană (RCA) către disputata regiune Kafia Kingi spre vânzare sau schimburi comerciale cu comercianții locali.
                                 Ali Kony este responsabil de negocierea prețului fildeșului și schimburile comerciale cu comercianții. Ali se întâlnește o dată sau de două ori pe lună cu comercianții pentru a negocia prețul fildeșului LRA în USD sau lire sudaneze sau pentru a-l oferi în schimbul armelor, munițiilor și alimentelor. Joseph Kony a ordonat ca Ali să utilizeze colții cei mai mari pentru achiziționarea de mine antipersonal pentru a înconjura tabăra lui Kony. În iulie 2014, Ali Kony a supravegheat operațiunea de mutare a 52 de bucăți de fildeș în scopul livrării către Joseph Kony și al vânzării finale.
                                 În aprilie 2015, Salim a plecat din Kafia Kingi pentru a recupera un transport de colți. În luna mai, Salim a participat la transportul a douăzeci de bucăți de fildeș din RDC către Kafia Kingi. În același timp, Ali s-a întâlnit cu comercianții pentru a achiziționa materiale și pentru a planifica o viitoare reuniune, cu scopul de a efectua tranzacții suplimentare și de a conveni asupra condițiilor de cumpărare în numele LRA pentru ceea ce părea a fi fildeșul escortat de Salim.

                                    Persoane și entități conexe incluse pe listă:

                                             Joseph Kony, inclus pe listă la 7 martie 2016

                                             Salim Kony, inclus pe listă la 23 august 2016

                                             Armata de Rezistență a Domnului (LRA), inclusă pe listă la 7 martie 2016

                                    11.

                                 Salim KONY [Alias: (a) Salim Saleh Kony; (b) Salim Saleh; (c) Salim Ogaro; (d) Okolu Salim; (e) Salim Saleh Obol Ogaro; (f) Simon Salim Obol]

                                    Desemnare: Comandant adjunct al Armatei de Rezistență a Domnului

                                    Data nașterii: (a) 1992; (b) 1991; (c) 1993

                                    Adresa: a) Kafia Kingi (un teritoriu aflat la frontiera dintre Sudan și Sudanul de Sud, al cărui statut definitiv nu a fost încă stabilit) b) Republica Centrafricană

                                    Inclus pe listă la:23 august 2016

                                    Alte informații:

                                 Salim Kony este un comandant adjunct în Armata de Rezistență a Domnului (LRA) (CFe.002), o entitate desemnată și fiul lui Joseph Kony, liderul LRA (CFi.009), o persoană desemnată. Salim a fost inclus în ierarhia de conducere a LRA în 2010. Acesta face parte dintr-un grup de înalți ofițeri ai LRA care sunt împreună cu Joseph Kony.

                                    Informații din rezumatul motivelor includerii pe listă comunicat de Comitetul de sancțiuni:

                                 Salim Kony a fost inclus pe listă la 23 august 2016, în temeiul punctului 12 și al punctului 13 literele (d) și (g) din Rezoluția 2262 (2016), pentru „implicarea sa în acte care subminează pacea, stabilitatea sau securitatea RCA sau oferirea de sprijin pentru astfel de acte;”„acordarea de sprijin grupărilor armate sau rețelelor infracționale prin exploatarea ilicită a resurselor naturale sau prin comercializarea acestora, inclusiv a diamantelor, a aurului, precum și a speciilor faunei și florei sălbatice, în interiorul RCA sau provenite din RCA;”„persoane care sunt lideri ai unei entități desemnate de comitet în temeiul punctului 36 sau 37 din Rezoluția 2134 (2014) sau al prezentei rezoluții sau care i-au oferit sprijin sau au acționat pentru ori în numele ori conform instrucțiunilor unei persoane sau entități desemnate de comitet în temeiul punctului 36 sau 37 din Rezoluția 2134 (2014) sau al prezentei rezoluții sau ale unei entități deținute sau controlate de o persoană sau o entitate desemnată;”.
                                 Salim Kony este comandantul șef al „postului de comandă” al LRA și a planificat împreună cu Joseph Kony atacuri și măsuri defensive ale LRA de la o vârstă fragedă. Anterior, Salim a condus grupul care se ocupa cu securitatea lui Joseph Kony. Mai recent, Joseph Kony i-a încredințat lui Salim gestionarea rețelelor financiare și logistice ale LRA.
                                 Salim și fratele acestuia, Ali Kony, au fost responsabili pentru întărirea disciplinei din cadrul LRA. Ambii frați sunt recunoscuți ca fiind membri ai cercului de lideri apropiați lui Joseph Kony, fiind responsabili pentru executarea ordinelor acestuia. Cei doi au luat decizii disciplinare de a pedepsi sau ucide membrii LRA care au încălcat regulamentul LRA. Conform relatărilor, Salim ar fi ucis membrii LRA care aveau intenția de a părăsi organizația și a raportat lui Joseph Kony activitățile grupului LRA și ale membrilor acestuia.
                                 Pe baza ordinelor lui Joseph Kony, Salim și Ali sunt implicați în traficul de fildeș din Parcul Național Garamba din nordul Republicii Democratice Congo (RDC) prin Republica Centrafricană (RCA) către disputata regiune Kafia Kingi spre vânzare sau schimburi comerciale cu comercianții locali.
                                 Salim se deplasează adesea la frontiera RCA împreună cu aproximativ o duzină de luptători pentru a se întâlni cu alte grupuri LRA care transportă fildeș din nord, din Garamba, și a le escorta. În aprilie 2015, Salim a plecat din Kafia Kingi pentru a recupera un transport de colți. În luna mai, Salim a participat la transportul a douăzeci de bucăți de fildeș din RDC către Kafia Kingi.
                                 Anterior, în iunie 2014, Salim a traversat frontiera în RDC împreună cu un grup de luptători ai LRA pentru a bracona elefanți în Garamba. Joseph Kony l-a însărcinat, de asemenea, pe Salim cu escortarea a doi comandanți LRA în Garamba, pentru a descoperi depozitele de fildeș care au fost ascunse acolo cu ani în urmă. În iulie 2014, Salim s-a întâlnit cu un al doilea grup LRA pentru a transporta fildeșul, 52 de bucăți în total, spre Kafia Kingi. Salim a fost responsabil pentru situația fildeșului în fața lui Joseph Kony și de transmiterea unor informații cu privire la tranzacțiile cu fildeș către grupurile LRA.

                                    Persoane și entități conexe incluse pe listă:

                                             Joseph Kony, inclus pe listă la 7 martie 2016

                                             Ali Kony, inclus pe listă la 23 august 2016

                                             Armata de Rezistență a Domnului (LRA), inclusă pe listă la 7 martie 2016”

                  II

                  Următoarea informație cu privire la includerea lui Oumar Younous Abdoulay, rubrica nr. 6 din anexa I la Regulamentul (UE) nr. 224/2014, se adaugă în coloana „Alte informații”:
                  „Se presupune că a decedat la 11 octombrie 2015.”


title: Regulamentul de punere în aplicare (UE) 2016/2141 al Comisiei din 6 decembrie 2016 de modificare a Regulamentului (CE) nr. 1238/95 în ceea ce privește nivelul taxei anuale și cel al taxelor de examinare datorate Oficiului Comunitar pentru Soiuri de Plante

text:
                  7.12.2016

                  RO

                  Jurnalul Oficial al Uniunii Europene

                  L 332/13

            REGULAMENTUL DE PUNERE ÎN APLICARE (UE) 2016/2141 AL COMISIEI
      din 6 decembrie 2016
      de modificare a Regulamentului (CE) nr. 1238/95 în ceea ce privește nivelul taxei anuale și cel al taxelor de examinare datorate Oficiului Comunitar pentru Soiuri de Plante
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (1), în special articolul 113,
      după consultarea Consiliului de administrație al Oficiului Comunitar pentru Soiuri de Plante,
      întrucât:

                  (1)

                  Articolul 9 alineatul (1) din Regulamentul (CE) nr. 1238/95 al Comisiei (2) stabilește nivelul taxei datorate Oficiului Comunitar pentru Soiuri de Plante (denumit în continuare „Oficiul”) pentru fiecare an al perioadei de protecție comunitară a soiurilor de plante.

                  (2)

                  Dat fiind că rezerva financiară a Oficiului a scăzut sub nivelul necesar pentru menținerea unui buget echilibrat și pentru garantarea continuității operațiunilor sale, taxa anuală ar trebui majorată.

                  (3)

                  Articolul 8 alineatul (1) din Regulamentul (CE) nr. 1238/95 și anexa I la acesta stabilesc nivelul taxelor aferente organizării și executării examenului tehnic al unei varietăți pentru care a fost depusă o cerere de protecție comunitară a soiurilor de plante („taxa de examinare”) care trebuie plătite Oficiului.

                  (4)

                  Experiența acumulată în ceea ce privește examinarea tehnică arată că taxele de examinare datorate de Oficiu se pot schimba în timp pentru anumite grupuri de costuri. Taxele percepute de Oficiu ar trebui să reflecte valoarea totală a taxelor plătite de Oficiu pentru respectivele grupuri de costuri către oficiile de examinare. Taxele stabilite în anexa I la Regulamentul (CE) nr. 1238/95 ar trebui, prin urmare, modificate pentru grupurile de costuri menționate.

                  (5)

                  Prin urmare, Regulamentul (CE) nr. 1238/95 ar trebui modificat în consecință.

                  (6)

                  Pentru alinierea cu noul exercițiu financiar al Oficiului, ar fi oportun ca modificările propuse să se aplice începând cu 1 ianuarie 2017.

                  (7)

                  Măsurile prevăzute în prezentul regulament sunt conforme cu avizul Comitetului permanent pentru protecția comunitară a soiurilor de plante,

            ADOPTĂ PREZENTUL REGULAMENT:
      Articolul 1
      Regulamentul (CE) nr. 1238/95 se modifică după cum urmează:

                  1.

                  La articolul 9, alineatul (1) se înlocuiește cu următorul text:
                  „(1)   Oficiul percepe de la oricare titular de protecție comunitară a soiurilor de plante („titularul”) o taxă de 330 EUR pentru fiecare an al perioadei de protecție comunitară a soiurilor de plante („taxă anuală”), astfel cum se menționează la articolul 113 alineatul (2) litera (d) din regulamentul de bază.”

                  2.

                  Anexa I se modifică în conformitate cu anexa la prezentul regulament.

            Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      Se aplică începând cu 1 ianuarie 2017.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 6 decembrie 2016.

               Pentru Comisie

               Președintele

            Jean-Claude JUNCKER

         (1)  JO L 227, 1.9.1994, p. 1.

         (2)  Regulamentul (CE) nr. 1238/95 al Comisiei din 31 mai 1995 de stabilire a normelor de punere în aplicare a Regulamentului (CE) nr. 2100/94 al Consiliului în ceea ce privește taxele datorate Oficiului Comunitar pentru Soiuri de Plante (JO L 121, 1.6.1995, p. 31).

         ANEXĂ

               „ANEXA I

                  Taxele pentru examinările tehnice, conform dispozițiilor articolului 8

               Taxa corespunzătoare examinării tehnice a unui soi, în conformitate cu articolul 8, va fi determinată în funcție de tabelul următor:

                           (în EUR)

                           Grup de costuri

                           Taxă

                              Grupul agricol

                           1

                           Cartof

                           1 760

                           2

                           Rapiță

                           1 860

                           3

                           Graminee

                           2 430

                           4

                           Alte specii agricole

                           1 530

                              Grupul fructelor

                           5

                           Măr

                           3 050

                           6

                           Căpșun

                           2 920

                           7

                           Alte specii de fructe

                           2 810

                              Grupul plantelor ornamentale

                           8

                           Plante ornamentale cu colectare de referințe vii, testare în seră

                           2 020

                           9

                           Plante ornamentale cu colectare de referințe vii, testare în aer liber

                           1 960

                           10

                           Plante ornamentale fără colectare de referințe vii, testare în seră

                           1 940

                           11

                           Plante ornamentale fără colectare de referințe vii, testare în aer liber

                           1 730

                           12

                           Plante ornamentale, condiții fitosanitare speciale

                           3 350

                              Grupul legumelor

                           13

                           Legume, testare în seră

                           2 360

                           14

                           Legume, testare în aer liber

                           2 150 ”


title: Regulamentul de punere în aplicare (UE) 2015/617 al Comisiei din 20 aprilie 2015 de modificare pentru a 230-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu rețeaua Al-Qaida

text:
               21.4.2015

               RO

               Jurnalul Oficial al Uniunii Europene

               L 102/35

         REGULAMENTUL DE PUNERE ÎN APLICARE (UE) 2015/617 AL COMISIEI
   din 20 aprilie 2015
   de modificare pentru a 230-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu rețeaua Al-Qaida (1), în special articolul 7 alineatul (1) litera (a) și articolul 7a alineatul (1),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, a grupurilor și a entităților cărora li se aplică înghețarea fondurilor și a resurselor economice în temeiul regulamentului respectiv.

               (2)

               La data de 10 aprilie 2015, Comitetul pentru sancțiuni al Consiliului de Securitate al Organizației Națiunilor Unite (CSONU) a aprobat adăugarea a două persoane pe lista întocmită de Comitetul pentru sancțiuni împotriva Al-Qaida care cuprinde persoanele, grupurile și entitățile cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință.

               (4)

               Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 aprilie 2015.

            Pentru Comisie,

            pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      În anexa I la Regulamentul (CE) nr. 881/2002 se adaugă următoarele mențiuni la rubrica „Persoane fizice”:

                  (a)

                     „Ali Ben Taher Ben Faleh Ouni Harzi (alias: Abou Zoubair). Data nașterii: 9.3.1986. Locul nașterii: Ariana, Tunisia. Cetățenie: tunisiană. Pașaport nr.: W342058 (pașaport tunisian, eliberat la data de 14.3.2011, expiră la data de 13.3.2016). Număr național de identificare: 08705184 (numărul cărții naționale tunisiene de identitate, eliberată la data de 24.2.2011). Adresă: (a) 18 Mediterranean Street, Ariana, Tunisia; (b) Republica Arabă Siriană (unde a fost localizat din martie 2015); (c) Irak (posibilă localizare alternativă din martie 2015); (d) Libia (unde a fost localizat anterior). Alte informații: (a) descriere fizică: culoarea ochilor: căprui; înălțime: 171 cm; (b) fotografie disponibilă pentru a fi inclusă în notificarea specială emisă de INTERPOL-Consiliul de Securitate al ONU; (c) numele tatălui este Taher Ouni Harzi, numele mamei este Borkana Bedairia. Data desemnării menționate la articolul 2a alineatul (4) litera (b): 10.4.2015.”

                  (b)

                     „Tarak Ben Taher Ben Faleh Ouni Harzi (alias: Abou Omar Al Tounisi). Data nașterii: 3.5.1982. Locul nașterii: Tunis, Tunisia. Cetățenie: tunisiană. Pașaport nr.: Z050399 (pașaport tunisian, eliberat la data de 9.12.2003, expirat la data de 8.12.2008). Număr național de identificare: 04711809 (numărul cărții naționale tunisiene de identitate, eliberată la data de 13.11.2003). Adresă: (a) 18 Mediterranean Street, Ariana, Tunisia; (b) Republica Arabă Siriană (unde a fost localizat din martie 2015); (c) Irak (posibilă localizare alternativă din martie 2015); (d) Libia (unde a fost localizat anterior). Alte informații: (a) descriere fizică: culoarea ochilor: căprui; înălțime: 172 cm; b) fotografie disponibilă pentru a fi inclusă în notificarea specială emisă de INTERPOL-Consiliul de Securitate al ONU; (c) numele tatălui este Taher Ouni Harzi, numele mamei este Borkana Bedairia. Data desemnării menționate la articolul 2a alineatul (4) litera (b): 10.4.2015.”